സെന്ട്രല് വിസ്തയ്ക്കെതിരായ ഹര്ജി പിഴ ഈടാക്കി തള്ളണമെന്ന് കേന്ദ്രം സുപ്രീംകോടതിയില് ഹര്ജിയില് ചൂണ്ടിക്കാട്ടുന്ന സ്ഥലം 90 വര്ഷമയി പ്രതിരോധ മന്ത്രാലയത്തിന്റെ കൈവശമെന്നും കേന്ദ്രം ന്യൂഡല്ഹി: സെന്ട്രല് വിസ്ത പദ്ധതിക്കെതിരേ നല്കിയ ഹര്ജി പിഴ സഹിതം തള്ളണമെന്ന് കേന്ദ്രസര്ക്കാര് സുപ്രീംകോടതിയില്. സെന്ട്രല് വിസ്ത പദ്ധതി നിര്മ്മാണങ്ങള് നടക്കുന്ന സ്ഥലങ്ങള് പൊതുജനങ്ങള്ക്ക് വിനോദത്തിനായും മറ്റും വന്നിരിക്കാനുള്ള ഇടങ്ങളാണെന്നു ചൂണ്ടിക്കാട്ടിയ ഹര്ജിക്കെതിരായാണ് കേന്ദ്രസര്ക്കാര് നിലപാട് സ്വീകരിച്ചിരിക്കുന്നത്. ഈ വിഷയത്തില് കേന്ദ്രസര്ക്കാര് നല്കിയ സത്യവാങ്മൂലത്തില് നവംബര് 12 നകം മറുപടി നല്കണമെന്നു പരാതിക്കാരനോട് കോടതി ആവശ്യപ്പെട്ടു. നവംബര് 16നു കേസ് പരിഗണിക്കുമെന്നു സുപ്രീംകോടതി വ്യക്തമാക്കി. പദ്ധതി പ്രവര്ത്തനങ്ങള് നടക്കുന്ന ഹര്ജിയില് ചൂണ്ടിക്കാട്ടുന്ന സ്ഥലം കഴിഞ്ഞ 90 വര്ഷമയി പ്രതിരോധ മന്ത്രാലയത്തിന്റെ കൈവശത്തിരിക്കുന്ന സ്ഥലമാണെന്നാണ് കേന്ദ്രം നല്കിയ സത്യവാങ്മൂല ത്തില് വ്യക്തമാക്കിയത്. മാത്രമല്ല, ഇക്കാലയളവില് ഇവിടം മറ്റൊരു വിനോദ ഉപാധിക്കും വേണ്ടി ഒരിക്കലും പൊതുജനങ്ങള്ക്കായി തുറന്നു കൊടുത്തിരുന്നില്ലെന്നും സര്ക്കാര് വ്യക്തമാക്കി. പ്രസ്തുത സ്ഥലം ജനവാസ കേന്ദ്രം പോലുമല്ല. പ്രതിരോധ മന്ത്രാലയം ഉള്പ്പടെയുള്ള സര്ക്കാര് സ്ഥാപനങ്ങള് മാത്രമാണ് ഇവിടെ പ്രവര്ത്തിക്കുന്നത്. അടുത്തുണ്ടായിരുന്ന കളിസ്ഥലവും ഇപ്പോള് നിലവിലില്ലെന്നും കേന്ദ്രം വ്യക്തമാക്കി. സെന്ട്രല് വിസ്ത പദ്ധതി മാസ്റ്റര് പ്ലാനില് പൊതു ജനങ്ങള്ക്ക് വിനോദോപാധികള്ക്കുള്ള കൂടുതല് സൗകര്യങ്ങള് കൂടി കൂട്ടിച്ചേര്ക്കണമെന്നു സുപ്രീംകോടതി സര്ക്കാരിനോട് നിര്ദേശിച്ചു. എന്നാല്, പുതിയ പാര്ലമെന്റ് മന്ദിരവും ഉപരാഷ്ട്രപതിയുടെ വസതിയും ഉള്പ്പടെയുള്ള കെട്ടി സമുച്ചയങ്ങള് ഇവിടെ വരുന്നതിനാല് പൊതു ജനങ്ങള്ക്ക് യഥേഷ്ടം തുറന്നു കൊടുക്കാവുന്ന വിധത്തില് വിനോദ സ്ഥലങ്ങള് ഇവിടെ അനുവദിക്കാനാകില്ലെന്നാണ് സോളിസിറ്റര് ജനറല് വിനോദ് മേഹഗ്ത്ത ചൂണ്ടിക്കാട്ടിയത്. Stories you may Like